জেলা ছাত্রলীগের কমিটিতে সন্ত্রাসী, হত্যা, অস্ত্র, অপহরণ মামলার আসামী ও ছাত্রদল নেতা | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
জেলা ছাত্রলীগের কমিটিতে সন্ত্রাসী, হত্যা, অস্ত্র, অপহরণ মামলার আসামী ও ছাত্রদল নেতা
0
এক্সক্লুসিভ, টাঙ্গাইল, রাজনীতি, শীর্ষ সংবাদ, সদর, সর্বশেষ ৫০
মে 22, 2017
অ+ অ-
ইমেইল প্রিন্ট
শেয়ার করুন
বিশেষ সংবাদদাতা ॥
টাঙ্গাইলে নবগঠিত জেলা ছাত্রলীগের আহবায়ক কমিটিতে তালিকাভূক্ত শীর্ষ সন্ত্রাসী, হত্যা, অস্ত্র ও অপহরণ মামলার আসামী, অছাত্র, সরকারী চাকুরিজীবী, আইনজীবী, বয়স্ক এবং বেশকয়েকজন বিবাহিতরাও স্থান পেয়েছে। এছাড়াও অব্যাহতিপ্রাপ্ত শহর ছাত্রদলের সিনিয়র যুগ্ন-সম্পাদক এক নেতাও কমিটিতে ঠায় পেয়েছেন। গত শুক্রবার (১৯ মে) কেন্দ্র থেকে মোস্তাফিজুর রহমান সোহেলকে আহবায়ক ও তানভীরুল ইসলাম হিমেলকে যুগ্ন-আহবায়ক করে ৫১ সদস্যের নতুন আহবায়ক কমিটি অনুমোদন দেয়া হয়েছে। ছাত্রলীগের এ তালিকা অনুমোদন ও প্রকাশের পর পুরো টাঙ্গাইল জেলার আওয়ামী রাজনীতিতে তোলপাড় শুরু হয়েছে। সেই সাথে চরমভাবে ধিক্কার জানাচ্ছেন সাবেক নেতৃবৃন্দ। তারা অভিযুক্তদের দ্রুত বাদ দেয়ার আহবান জানিয়েছেন।
জানা গেছে, জেলা ছাত্রলীগের ৫১ সদস্য বিশিষ্ট আহবায়ক কমিটির বেশিরভাগই নিয়মিত ছাত্র নন। এনিয়ে ক্ষোভ প্রকাশ করেছেন পদ বঞ্চিতরা। বর্তমান কমিটির আহবায়ক মোস্তাফিজুর রহমান সোহেলের বিরুদ্ধে এক শিক্ষককে পেটানোর অভিযোগ রয়েছে। ওই ঘটনায় থানায় একটি মামলা দায়ের করা হয়। সরকার বাদি ওই মামলায় তিনি জামিন নিয়ে নিয়মিত আদালতে হাজিরা দিয়ে আসছেন।
নবগঠিত এই কমিটিতে সদস্য করা হয়েছে আতিকুর রহমান রনি, শাকিল কবির সোহেল এবং নাজিবুল ইসলাম নাসিরকে। প্রথম দুইজনেই পুলিশের তালিকাভূক্ত শীর্ষ সন্ত্রাসী। আতিকুর রহমান রনি “কোয়ার্টার রনি” নামে পরিচিত। তার বিরুদ্ধে টাঙ্গাইল সদর জেনারেল হাসপাতাল গেটে এক ওষুধ ব্যবসায়ীকে গুলি করে হত্যাসহ বেশ কয়েকটি মামলা রয়েছে। এর আগে কোয়ার্টার রনি টাঙ্গাইল জেনারেল হাসপাতালে ভান্ডার রক্ষককে অপহরণ করে মুক্তিপণ দাবি করেন। সে সময় পুলিশ তাকে পিস্তলসহ গ্রেপ্তার করেছিল। বর্তমানে সে কারাগারে রয়েছে।
শাকিল কবির সোহেল ওরফে “ডন সোহেল” নামে পরিচিত। তার বিরুদ্ধে বিগত ২০১৩ সালের ১ এপ্রিল জেলা শ্রমিক দলের সাংগঠনিক সম্পাদক ও ব্যবসায়ী গোলাম আযমকে গুলি করে হত্যা মামলা এবং অস্ত্রসহ বেশ কয়েকটি মামলা রয়েছে। ওই হত্যার ঘটনায় গোয়েন্দা পুলিশ তাকে গ্রেপ্তার করে। হত্যায় ব্যবহৃত পিস্তলটিও উদ্ধার করে পুলিশ। এছাড়া সে বিবাহিত। ওই মামলায় দীর্ঘদিন কারাভোগ করে বর্তমানে সে জামিনে রয়েছে। এছাড়া নাজিবুল ইসলাম নাসির শহরের কচুয়াডাঙ্গার অন্যতম সন্ত্রাসী হিসেবে পুলিশের তালিকায় নাম রয়েছে। বর্তমানে নাসিরের ডান হাত ও পা প্যারালাইজ (পঙ্গু) হয়ে রয়েছে। এছাড়া কমিটিতে স্থান পাওয়া সাজীদ খান, সজিব খানশুর, রিয়াদ হাসান, ইয়ারুফ হোসেন বিবাহিত।
এদিকে নবগঠিত কমিটির সদস্য পদে স্থান পেয়েছে এসএম জুয়েল রানা। সে টাঙ্গাইল শহর ছাত্রদলের সিনিয়র যুগ্ন-সম্পাদক ছিলেন। এসএম জুয়েল রানা টাঙ্গাইল পৌরসভার কম্পিউটার অপারেটর পদে (সরকারী) কর্মরত রয়েছেন। সরকারী চাকুরী করার কারণে ছাত্রদল থেকে তাকে পদ থেকে অব্যাহতি দেয়া হয়। বর্তমান সরকারকে উৎখাতের বিভিন্ন আন্দোলন, সংগ্রামে এসএম জুয়েল রানা সংক্রিয় ভূমিকা পালন করেছে। এছাড়া নবগঠিত কমিটিতে সদস্য পদে স্থান পেয়েছে বাবুল মিয়া। সে টাঙ্গাইল কোর্টে আইনজীবী পেশায় নিয়োজিত রয়েছে।
জেলা ছাত্রলীগ সূত্র জানায়, টাঙ্গাইল জেলা ছাত্রলীগের সর্বশেষ সম্মেলন হয়েছিল বিগত ২০১০ সালে। সে সম্মেলনে নাজমুল হুদা নবীন সভাপতি এবং ইসতিয়াক আহমেদ রাজিব সাধারণ সম্পাদক হন। সে সময় জেলা ছাত্রলীগের নিয়ন্ত্রণ করতেন এমপি আমানুর রহমান খান রানার ছোট ভাই কেন্দ্রীয় ছাত্রলীগের সাবেক সহসভাপতি সানিয়াত খান বাপ্পা। বিগত ২০১৪ সালের আগস্টে আওয়ামী লীগ নেতা ফারুক আহমেদ হত্যা মামলায় বাপ্পাসহ তার ভাইদের জড়িত থাকার বিষয়টি পুলিশি তদন্তে বের হয়ে আসে। তখন বাপ্পাসহ তার ভাইয়েরা আত্মগোপন করেন। সে সময় বাপ্পার অনুসারী কিছু ছাত্রলীগ নেতাও আত্মগোপনে যান। বিগত ২০১৫ সালের ২৪ জুন সম্মেলন ছাড়াই ইসতিয়াক আহমেদ রাজিবকে সভাপতি এবং শামীম আল মামুনকে সাধারণ সম্পাদক করে কেন্দ্র থেকে দুই সদস্য বিশিষ্ট কমিটি ঘোষণা করা হয়। এই কমিটিকে “খান পরিবারের পকেট কমিটি” আখ্যা দিয়ে খান পরিবার বিরোধীরা আন্দোলন শুরু করেন। তাদের অভিযোগ ছিল, বাপ্পা আত্মগোপনে থেকেও ছাত্রলীগে নিজের আধিপত্য ধরে রাখতে কেন্দ্রীয় নেতাদের প্রভাবিত করে তার অনুসারীদের দিয়ে কমিটি করিয়ে ছিলেন। বিরোধীদের আন্দোলনের মুখে রাজিব ও শামীমের নেতৃত্বাধীন কমিটির দু’বছরে একদিনও দলীয় কার্যালয়ে আসতে পারেননি এবং কোন কর্মকান্ডে অংশ নিতে পারেনি। সেই সাথে পূর্নাঙ্গ কমিটিও করতে পারেনি।
এসব বিষয়ে নবগঠিত জেলা ছাত্রলীগের আহবায়ক মোস্তাফিজুর রহমান সোহেল টিনিউজকে জানান, বিতর্কিতদের নাম আমরা দেইনি। কিছু সংসদ সদস্য ও দলীয় নেতাদের কাছ থেকে কিছু নাম নিয়ে কেন্দ্রীয় ছাত্রলীগ বর্তমান আহবায়ক কমিটির অনুমোদন করেছে। এতে আমাদের কোন হাত নেই।
এ ব্যাপারে টাঙ্গাইল জেলা আওয়ামী লীগের সাধারণ সম্পাদক অ্যাডভোকেট জোয়াহের ইসলাম জোয়াহের টিনিউজকে জানান, তারা যে খসড়া কমিটি ছাত্রলীগের কেন্দ্রীয় নেতৃবৃন্দের কাছে জমা দিয়েছিলেন সেখানে কোন সন্ত্রাসী এবং অছাত্রের নাম দেয়া হয়নি। কুখ্যাত খান পরিবারের পৃষ্টপোষকতায় এরা ঢুকে পড়েছে। এদের বিরুদ্ধে ব্যবস্থা নেয়া হবে।
শেয়ার করুন
Comments
comments
Tagged with
অপহরণ মামলার আসামী ও ছাত্রদল নেতা
অস্ত্র
জেলা ছাত্রলীগের কমিটিতে সন্ত্রাসী
হত্যা
Like to share?
Newer Postপ্রতিবন্ধীদের স্বাস্থ্য ও পুর্নবাসন বিষয়ে সংলাপ অনুষ্ঠিত
Older Postধনবাড়ীতে অষ্টম শ্রেণির ছাত্রীকে ধর্ষন ॥ থানায় মামলা
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
জেলা যুবদলের কমিটি স্থগিত ঘোষনা ॥ টাঙ্গাইল জেলা বিএনপির পাল্টা কমিটির প্রস্তুতি মধুপুরে ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে